Фильмыр утыку кърахьэ
Анзорей къуажэм ЩэнхабзэмкIэ и унэм иджыб лагъэ щагъэлъэгъуа «Долгая дорога к миру» документальнэ фильмыр.Ар зытеухуар Къэбэрдей-Балъкъэрыр зэрыта щытыкIэ гугъурщ, ар къы зэ ры зэринэкIарщ, лъы гъажэр къызэрызэтрагъэувыIарщ.
Абы щеплъыну зэхыхьэр къызэрагъэпэщащ Лэскэн муниципальнэ районым и щIыпIэ админист рацэм и Iэтащхьэм и деж щыIэ ЩIалэгъуалэ советымрэ щIыналъэм егъэджэныгъэмкIэ и управленэмрэ.
Фильмыр щагъэлъагъуэм зыкърагъэхьэлIащ Лэс — кэн щIыналъэ администрацэм и Iэтащхьэ Инжыжо къуэ Сэфарбий, уголовнэ къэлъыхъуэныгъэмкIэ а щIыпIэм щыIэ IуэхущIапIэм терроризмэмрэ экст ремизмэмкIэ и унэтIыныгъэм и лэжьакIуэ Пэрыт Альберт, щIына лъэм и Iимам Къунаш Заурбий, курыт еджапIэхэм я еджакIуэхэр, щIалэгъуалэр.
— Терроризмэр мамырыгъэм и бийщ. Къэралымрэ жылагъуэмрэ я мызакъуэу, дуней псом и шынагъуэншагъэми абы и зэран йокI. Жылагъуэр абы хьэргъэшыргъэ хедзэри, цIыху лажьэншэхэр егъэкIуэд. Терроризмэм лъэпкъи, дини, гъунапкъи иIэкъым, — къыхигъэщащ Инжыжокъуэ Сэфарбий къызэхуэсахэм защыхуигъазэм.
Фильмым щытопсэлъыхь республикэм терроризмэр къызэрыщыунэхуам, хабзэхъумэ органхэм я лэ жьа кIуэ хэр абы жыджэру зэрыпэщIэтам. Ар зыгъэхьэзырахэм я мурад нэхъыщхьэр блэкIар дигу къагъэкIыжынырщ, апхуэдэ гузэвэгъуэм къытримыгъэгъэзэжын папщIэ.
БЖЬЫХЬЭЛI Розэ.
